system
Răspunde în limba română, în stilul Wikipedia, cat mai corect gramatical.
user
Spune-mi informații despre Sorin Alexandrescu.
assistant
Sorin Alexandrescu (n. 18 august 1937, București) este un critic, istoric și teoretician literar român, membru de onoare al Academiei Române(din 2022).

Biografie 

Este nepotul de soră al profesorului, scriitorului, filosofului, eseistului, istoricului religiilor român Mircea Eliade, fiul Corinei Eliade. Licențiat al Facultății de Filologie a Universității din București (1969). A emigrat în 1974 în Olanda, unde a funcționat ca profesor la una dintre cele mai mari catedre de limbă română din Occident, la Universitatea din Amsterdam.

Înainte de plecarea din România, a publicat o monografie dedicată scriitorului american William Faulkner, un studiu de naratologie literară și a tradus cu note și comentarii Teoria Literaturii a lui Wellek și Warren. Și-a continuat activitatea în Olanda, dedicându-se semioticii și istoriei ideilor. Din 1983 ține cursuri de semiotică și apoi de filosofie la Amsterdam. A fondat la Amsterdam revista International Journal of Romanian Studies (1976-1989).

A fost unul din membrii activi ai diasporei literare românești și un militant pentru democratizarea țării, publicând numeroase studii și articole despre România.

S-a întors în zilele Revoluției din decembrie 1989 în România, transmițând materiale pentru un ziar olandez. S-a implicat în proiectul de renovare și modernizare a Bibliotecii Centrale Universitare, clădirea și colecțiile de carte fiind distruse de un incendiu devastator în timpul revoluției. A făcut lobby pe lângă autoritățile olandeze și în mediile intelectuale occidentale pentru strângerea de fonduri pentru acest proiect.

În 1998 a acceptat postul de consilier prezidențial pentru cultură. În 2001, după ce s-a pensionat în Țările de Jos, s-a întors definitiv în România. În același an a fondat, împreună cu Dan Grigorescu, Mihai Zamfir, Laura Mesina, Vlad Alexandrescu, Vasile Morar și Zoe Petre, Centrul de Excelență în Studiul Imaginii pe lângă Universitatea din București.

Cărți publicate 

 Dickens in Rumania. A Bibliography for the 150th Anniversary (with Alexandru Duțu). 1962
 Analize literare și stilistice, cu Ion Rotaru, 1967
 William Faulkner, 1969; ediție revizuită în limba franceză, Paris, 1971
 Poetica și stilistica. Orientări moderne, antologie de Mihail Nasta, Sorin Alexandrescu -  1972
 The Logic of Personages, 1973
 Logique du personnage: reflexions sur l'univers faulknerien, 1974
 Dimitrie Cantemir: Roemeens historicus en politicus 1673-1723, Bussum, 1975
 Dichters uit Roemenië (Poeți din România), 1976
 Transformational grammar and the Rumanian language 1977
 Roemenië. Verhalen van deze tijd (Proza din România), 1988
 Hemel en Aarde. Werelden van verbeelding (Rai și pământ), 1991
 Rumänien im Umbruch: Chancen und Probleme der europäischen Integration (eds. Ilina Gregori und Angelika Schaser), 1993
 Richard Rorty, 1995
 Figurative of the Art. Beginning and End. 20th Century in Romania, 1998
 Paradoxul român, 1998
 Privind înapoi, modernitatea, Ed. Univers, București, 1999, traduceri de Mirela Adăscăliței, Șerban Anghelescu, Mara Chirițescu și Ramona Jugureanu
 Identitate în ruptură. Mentalitati românești postbelice, 2000
 La modernité a l'Est. 13 aperçus sur la litterature roumaine, 2000
 Mircea Eliade, dinspre Portugalia, Editura Humanitas, 2006 - fragmente
 Lumea incerta a cotidianului, 2021

 Note 

 Legături externe 
 Articole de Sorin Alexandrescu în Observator cultural Centrul Cultural Pitești
 Sorin Alexandrescu în oglinda Occidentului, Solomon Marcus, Observator cultural - numărul 126, iulie 2002
 Mircea Eliade – identitate în ruptură, Carmen Mușat, Observator cultural - numărul 338, septembrie 2006Interviuri „Nu numai în cultura romană, ci și pentru ea” (I). Interviu cu Sorin Alexandrescu, Raluca Alexandrescu, Observator cultural - numărul 52, februarie 2001
 „Nu numai în cultura română, ci și pentru ea” (II). Interviu cu Sorin Alexandrescu, Raluca Alexandrescu, Observator cultural - numărul 53, februarie 2001
 Cultura bate criza!, Carmen Mușat, Observator cultural'' - numărul 547, octombrie 2010

Nașteri în 1937
Nașteri pe 18 august
Absolvenți ai Facultății de Litere din București
Absolvenți ai Universității din București
Bucureșteni
Critici literari români
Deținători ai Premiului Grupului pentru Dialog Social
Membri ai Grupului pentru Dialog Social
Pedagogi români
Profesori români în viață
Profesori universitari români
Români expatriați în Țările de Jos
Scriitori români din exil
Scriitori români în viață
Semioticieni români
Teoreticieni literari români
Membri de onoare ai Academiei Române